Mod a yi mǎn sǒb miǹya ai mim̀byɛ̌ abǒg te fada a yi tum byə́m bísə̄ á ndóan âlatâr nə́ otsídá ó kwí. Ḿkpə́l éyə́m nyū ńgɔ̄ wáyi bɔ ésōá bídí yā yáyi díg ai balabínda ású yə̄ nâ olún Ńtondôbə ó vɔ́bí. 14Ngə́ mə̄túnuŋa móé mə́ nə m̀kpə́l ónɔ̌n, o túniŋi odú ngə́ óbə̌ŋ. 15Fada a yi wá túni âlatâr á yób, a yi myad éngɔŋ, abǒg te a tyé ńlō, a yi wá kə tum á ndóan âlatâr, məkǐ ḿmɔ ǎ yi kə́ a sî á miǹkom mí álatâr. 16Abǒg tē ǎ yi vǎ dzīníŋ a mǎn fə fɔ́n, a woá byə́m bítē bísə̄ éfas álatâr yā ńtólē dzób, âkun ásǔb. 17A yi sal ónɔ̌n bífas bíbɛ̄, efas ésə é bə̄lə́ áfǎb dá, həda təge kpân. Abǒg te fada ǎ yi kə́ tum é tsíd nyī á ndóan âlatâr ndzaag á yób. Ḿkpə́l ónɔ̌n nyū wâyi bɔ bídí báyi dígi ai balabínda ású yə̄ nâ olún Ńtondôbə ó vɔ́bí.